Lacus servorum maior
Lacus servorum maior (Anglice Great Slave Lake, Francice Grand lac des Esclaves), est lacus secundus a maximo in Territoriis Septentrio-Occidentalibus Canadae, sub Lacú Ursino magno, maxime profundus corpus aquae dulcis in America Septentrionali, 614 metra altus, et decimus lacus a maximo in mundo. Qui est 469 chiliometra longus et a 20 ad 203 chiliometra latus. Aream tegit 27,200 chiliometrorum quadratorum in meridianá territorii regione. Volumen variat a 1070 chiliometris cubicis ad 1580 chiliometra cubica et adeo usque ad 2088 chiliometra cubica, quá pro causá lacus est decimus aut duodecimus a maximo per volumen patens. Inter oppida in litoribus lacús iacentia sunt Yellowknife, Hay River, Behchokǫ̀, Fort Resolution, Łutselk'e, Hay River Reserve, Dettah, et Ndilǫ. Solum commune in Bracchio Orientali est Łutselk'e, vicus cui sunt 350 fere homines, plerumque indigenae Chipewyan Nationis Dene, ac Fort Reliance, castra hiemalia et statio Societatis Sinús Hudsoniani, nunc relicta. Secundum litus meridianum, ad orientem Hay River versus, iacent Fodina Pine Point (nunc relicta) et Pine Point, oppidum societatis.